Nyakatsi
Nyakatsi on ruandade traditsiooniline eluase. See on ringi- või ruudukujulise põhiplaaniga pinnasest ja rohust ehitatud majake. Aastal 2008 algatas Rwanda valitsus ulatusliku uute majade ehitamise kampaania, mille käigus plaaniti hiljemalt 2011. aasta esimese poole jooksul algelised elamud täielikult uutega asendada. Sügisel 2010 oli alles ligi 71 000 nyakatsi't. Kampaania raames aidati inimestel ehitusmaterjale hankida ning korralikud majad ehitada. Hiljem pikendati programmi 2011. aasta lõpuni. Kampaania maksumus oli üle 6,5 miljardi frangi. Sügisel 2011 elas nyakatsi'des veel üle 10 000 perekonna.